Overbevisende
DVD-anmeldelse 

Regi: 
Isabel Coixet Med: 
Ben Kingsley, Penélope Cruz, Peter Sarsgaard 
Det er kidsa som går på kino, så flere av de beste filmene for voksne går rett på DVD nå om dagen. 
«Elegy», basert på Philip Roths roman «The Dying Animal», er ekstremt velspilt. 
Såpass, faktisk, at selv Dennis Hopper overbeviser. 
Kingsley er superbt nyansert som en klassisk Roth-figur: 
Patetisk, kåt og komisk - vel vitende om sin egen idiotiske situasjon. 
Og Cruz er nydelig som kvinnen som gir den aldrende akademikeren en siste runde i de seksuelle manesjen. 
Hun burde fått Oscar for denne snarere enn den karikerte rollen hennes i «Vicky Cristina Barcelona». 
MORTEN STÅLE NILSEN 
